**Oznámenie o vyhlásení výberového konania**

Národné poľnohospodárske a potravinárske centrum so sídlom v  Lužiankach (NPPC) vyhlasuje výberové konanie na funkciu  riaditeľa organizačnej zložky NPPC:

**Zástupca generálneho riaditeľa pre ekonomiku, prevádzku a služby**

Hlohovecká 2, 951 41 Lužianky

**Náplň práce:** zabezpečovanie ucelenej a komplexnej činnosti v oblasti ekonomického a finančného chodu a prevádzky NPPC, zabezpečenie efektívneho hospodárenia, nakladania s majetkom organizácie a digitalizácie procesov vnútorného riadeniaz, koordinácia a zabezpečovanie efektívnej prevádzky pracovísk a vytváranie podmienok na vykonávanie činností NPPC definovaných v zriaďovacej listine v spolupráci s riaditeľmi výskumných ústavov a vedúcimi pracovísk NPPC, koordinácia a kontrola dodržiavania predpisov o bezpečnosti a ochrane zdravia pri práci, ako aj protipožiarnych opatrení na pracoviskách, činností a rozvoja v oblasti IKT a VO

**Kvalifikačné predpoklady:** vysokoškolské vzdelanie II. stupňa, prípadne III. stupňa ekonomického, prírodovedného alebo právnickeho zamerania.

**Odborná prax:**  prax v oblasti zabezpečenia ekonomických činností, prevádzky a služieb, minimálne 10 rokov

**Riadiaca prax:** minimálne 5 rokov

**Špecifické kritériá a požiadavky:** znalosť zákona o rozpočtových pravidlách verejnej správy a o zmene a doplnení niektorých zákonov v znení neskorších predpisov; zákonníka práce; zákona o verejnom obstarávaním, predpisov v oblasti BOZP, znalosť všeobecne záväzných právnych predpisov Slovenskej republiky a legislatívy Európskej únie súvisiacej s predmetom činnosti NPPC. Znalosť účtovných predpisov a znalosť anglického jazyka na komunikačnej úrovni vítaná.

**Iné kritéria a požiadavky:** riadiace a organizačné schopnosti, skúsenosti s implementáciou investičných projektov; samostatnosť, komunikatívnosť. Vyžaduje sa morálna bezúhonnosť.

**Ponúkaný plat:** Tarifný plat v súlade s nariadením vlády SR č. 359/2017 Z.z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme (príloha č.3) + ostatné príplatky v zmysle zákona č. 553/2003 Z.z. o odmeňovaní zamestnancov pri výkone práce vo verejnom záujme.

**Zoznam požadovaných dokladov:**

* Žiadosť o zaradenie do výberového konania obsahujúcu prehlásenie o pravdivosti a úplnosti poskytnutých informácií
* Štruktúrovaný profesijný životopis s vyznačením pozície a preukázaním riadiacej a odbornej praxe
* Overená fotokópia dokladu o vzdelaní
* Ďalšie doklady preukazujúce odbornú kvalifikáciu a prax uchádzača
* Koncepcia riadenia v oblasti ekonomiky, prevádzky a služieb v krátkodobom a strednodobom výhľade, s dôrazom na optimalizáciu administratívnych činností, personálne kapacity, digitalizáciu a IKT, v rozsahu max. 5 A4.
* Výpis z registra trestov nie starší ako tri mesiace
* Písomný súhlas so spracovaním osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov

Materiály, ktoré nám poskytnete, spracujeme podľa zákona 18/2018 Z. z. o ochrane osobných údajov v znení neskorších predpisov.

Žiadosť o zaradenie do výberového konania spolu ostatnými vyžadovanými dokladmi, doručte v uzatvorenej obálke s označením NEOTVÁRAŤ **„VK ZGR EKO“  do 31.12.2022** na adresu:

**Národné poľnohospodárske a potravinárske centrum**

**Kancelária GR / Oddelenie personalistiky**

**Hlohovecká 2**

**951 41 Lužianky**

**Údaje o zamestnávateľovi**

Národné poľnohospodárske a potravinárske centrum je štátna príspevková organizácia, ktorej zriaďovateľom je Ministerstvo pôdohospodárstva a rozvoja vidieka Slovenskej republiky. Hlavná činnosť NPPC spočíva v realizovaní výskumu a zhromažďovaní poznatkov z oblasti využívania a ochrany prírodných pôdnych zdrojov a vody pre pestovanie rastlín a chov zvierat, zabezpečenia kvality, bezpečnosti a konkurencieschopnosti potravín i nepotravinárskych výrobkov.